The Hound of the Baskervilles (film, 1959)
The Hound of Baskervilles () je britanski kriminalistički film snimljen 1959. godine u režiji Terencea Fishera, poznat po tome što se navodi kao jedna od najboljih filmskih ekranizacija romana i priča o Sherlocku Holmesu.

Predstavlja prvu adaptaciju istoimenog romana Arthura Conana Doylea koja je napravljena u boji. Radnja započinje kada Sir Henry Baskerville (čiji lik tumači Christopher Lee zove privatnog detektiva Sherlocka Holmesa (čiji lik tumači Peter Cushing) da mu pomogne istražiti zastrašujuće događaje na porodičnom imanju, a za koga se govori da je pogođeno vjekovnom kletvom.

Film je nastao u produkciji studija Hammer Films, i to nedugo nakon velikih uspjeha koje je Fisher postigao sa horor filmovima o Draculi i dr. Frankensteinu. Producenti su dijelom "reciklirali" setove te angažirali vodeće glumce, nadajući se da će moći započeti još jednu seriju. Scenario je izmijenio dio detalja u odnosu na predložak kako bi ga učinio žanrovski bližim hororu, ali se, sa druge strane, Cushing, kao veliki poklonik Holmesa izuzetno trudio njegov lik učiniti što autentičnijim u odnosu na Doyleovu prozu. The Hound je, također, bio prvi moderni film o Holmesu u kome je njegov pomoćnik (koga tumači André Morell) prikazan kao vrijedni i sposobni pomagač umjesto kao komično "lijevo smetalo".

Publika, međutim, nije imala razumijevanja za Hammerov film u kome nije bilo klasičnih čudovišta pa su producenti zbog odustali od novih nastavaka. Usprkos toga, kritika ga je izuzetno pohvalila te se smatra jednim od najboljih Fisherovih ostvarenja.

Uloge 

 Peter Cushing ... Sherlock Holmes
 André Morell ... Doctor Watson
 Christopher Lee ... Sir Henry Baskerville
 Marla Landi ... Cecile Stapleton
 David Oxley ... Sir Hugo Baskerville
 Francis de Wolff ... Doctor Richard Mortimer
 Miles Malleson ... Biskup Frankland
 Ewen Solon ... Stapleton
 John Le Mesurier ... Barrymore

 Helen Goss ... Mrs. Barrymore
 Sam Kydd ... Perkins
 Michael Hawkins ... Lord Caphill
 Judi Moyens ... Sluškinja
 Michael Mulcaster ... Selden
 David Birks ... Sluga

Izvori

Vanjske veze 
 

Britanski filmovi
Kriminalistički filmovi
Horor filmovi
Authority control 2